da en da nl ca da da de es da da da da da da da da da da da da da da sv da da da da da es de da de de da da en da en da de de da da da da de da da da da da da da da da da da da da nl da en da da es nl da
Ny cykelsti leder skolebørn og pendlere sikkert til Randers | Vejdirektoratet
9.8.2022 12:30:00 CEST | Vejdirektoratet
10 kilometer cykelsti er nu afleveret og klar til at føre cyklister trygt og sikkert mellem Mejlby og Hald ved Randers – og det sker lige i rette tid til skolestart.
Vejdirektoratets entreprenør lægger grus ud langs cykelstien. Foto: Vejdirektoratet.
Siden midten af april har trafikanterne på Hadsundvej mellem landsbyerne Mejlby og Hald ved Randers måttet væbne sig med lidt ekstra tålmodighed, når de skulle passere strækningen på grund af lysregulering og nedsat hastighed.
Det skyldes, at Vejdirektoratet har arbejdet på at anlægge fem kilometer cykelsti i hver side af Hadsundvej for at gøre det mere trygt og sikkert for skolebørn og pendlere at cykle langs vejen.
Arbejdet på de nye cykelstier er nu færdigt, og den nylagte asfalt er klar til at føre både små og store cykeldæk sikkert mellem Mejlby og Hald.
Afdelingsleder Helle Liocouras Nielsen, Vejdirektoratet, siger:
”Vi er rigtig glade for, at det lykkedes at blive færdige i tide til børnenes skolestart, så de kunne få glæde af den nye cykelsti allerede fra første skoledag. Det er vigtigt for os, at forældrene føler, at de trygt kan sende deres børn ud på vores veje, og det kan de forhåbentlig nu med de nye cykelstier.”
Selvom cykelstierne allerede er taget i brug, vil trafikanterne stadig kunne se Vejdirektoratets entreprenør male de sidste striber op og opsætte nye skilte på strækningen i den kommende tid.
Muld med stort potentiale
På projektet mellem Mejlby og Hald ved Randers har Vejdirektoratet forsøgt sig med en ny og smart løsning for at reducere CO2-udslippet i anlægsfasen.
Afdelingsleder Helle Liocouras Nielsen siger:
”Vi har lavet en række analyser for at se på, hvor vi kan reducere CO2-udslippet. Vi fandt ud af, at vi dels kan bruge mere af sandmulden, som allerede ligger under cykelstien, og dels kan spare på materialer ved at reducere tykkelsen på asfaltbelægningen, uden at det påvirker cykelstiens kvalitet.”
Når Vejdirektoratet tidligere har anlagt cykelstier, er alt sandmulden blevet fjernet og transporteret væk, hvilket koster på CO2-kontoen. Men nye beregninger viser, at det ikke er nødvendigt at udskifte alt mulden. Derudover har det vist sig, at det er muligt at anvende mindre asfalt, da asfaltbelægningen ikke behøver at være helt så tyk, som hidtil antaget.
De første erfaringer er positive, og på fremtidige projekter vil man kigge videre på, hvordan man kan sikre et mere miljøvenligt projekt uden at gå på kompromis med kvaliteten og levetiden for cykelstierne.
På Hadsundvej mellem Mejlby og Hald ved Randers er der etableret to meter brede enkeltrettede cykelstier på begge sider af vejen for at skabe en sammenhæng med de eksisterende cykelstier ved Mejlby.
Cykelstiprojektet er igangsat med ”Aftale om grøn omstilling af vejtransporten af 4. december 2020” indgået mellem regeringen, Radikale Venstre, SF og Enhedslisten.
Læs mere om cykelstiprojektet Mejlby-Hald
Tlf:72 44 23 45hlni@vd.dk
Tlf:40 32 62 04elaa@vd.dk
Tlf:51 83 33 93
Vejdirektoratets entreprenør lægger grus ud langs cykelstien. Foto: Vejdirektoratet.
Vejdirektoratet anlægger fem kilometer enkeltrettede cykelstier i hver side af Hadsundvej. Grafik: Vejdirektoratet.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
Vi øger sikkerhed og kørekomfort på to sydfynske broer6.10.2022 12:29:28 CEST | Pressemeddelelse
Vejdirektoratet går snart i gang med nogle mindre reparationer af belægningen på Svendborgsundbroen og Siøsundbroen. Reparationerne skal øge trafiksikkerheden og give trafikanterne bedre kørekomfort.
11 nationale cykelruter får egen hjemmeside5.10.2022 06:00:00 CEST | Nyhed
Det er foreningen Dansk Cykelturisme, der har fået til opgave at udvikle og drive den nye hjemmeside, der er planlagt til at stå klar i begyndelsen af det nye år.
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022